钦定古今图书集成/方舆汇编/职方典/第1354卷 > 《石室赋》郭祥正
## 钦定古今图书集成/方舆汇编/职方典/第1354卷 > 《石室赋》郭祥正

“端城之北，径五六里，有岩室兮洞开。其上则七山建
斗，司天喉舌；其下则渊泉不流，停碧一杯。寝之则肌
发冰，酌之则烦心灰。”四旁则石乳玲珑，中敞圆盖窅
窅，万丈无穷。其崖。孰纳忠兮嗟肺腑之已露？孰止戈
兮来兵仗而相挨。俨卫士之行列，肃廷臣之序排。纷
披披兮蒂萼，粲枞枞兮条枚。安而不可动者，为梁为
“栋，奔而不可止者，为虎为豺。龟闯首兮屏息，虬奋鳞
兮抟雷。怪怪奇奇兮千变万态，愈视愈久兮恍惚惊
猜。何人境之附近，而仙宇之秘异，如此者哉？”萝卷风
兮窈窕，春渍芳兮昭回。或命佳客，或寓幽怀。考二李
之劲笔，皆一时之遗才。援玉琴以写咏，叹夕阳之易
颓。方谢事以言反，眷兹室以徘徊。云愀容兮泱漭，鸟
送音兮悲哀。况百年之将尽，邈夫万里奚复来。